Den serbiske misfornøjelse med den østrig-ungarske dominans var baggrunden for den serbiske student [[Gavrilo Princip]]s attentat på den østrig-ungarske tronfølger, [[Franz Ferdinand]], da han var på officielt besøg i Sarajevo i juni 1914. Drabet på den østrig-ungarske tronfølger og hans gravide kone udløste den diplomatiske krise, som førte til udbruddet af [[1. Verdenskrig|1. verdenskrig]]. Verdenskrigen medførte Østrig-Ungarns nederlag og opløsning og til Bosniens forsvinden som administrativ enhed i en ny statsdannelse. Provinsgrænserne i det nye sydslaviske kongerige (fra 1929 Jugoslavien) blev trukket på tværs af de gamle grænser. Det nye sydslaviske kongerige kaldte sig indtil 1929 <q>Kongeriget af Serbere, Kroater og Slovenere</q>, og bosnierne måtte derpå selv finde ud af, om de ville betragte sig som serbere eller kroater.
Politik Organisationer